Source: http://csodvedelem.gov.hu/bemutatkozas/cscsszter
Timestamp: 2018-02-18 20:12:24+00:00

Document:
A Családi Csődvédelmi Szolgálat területi szervei a fővárosi és megyei kormányhivatalok szervezeti egységei.
A Kormány általános hatáskörű területi államigazgatási szerve a fővárosi és megyei kormányhivatal. A családi csődvédelmi szolgálat területi szervei a fővárosi és megyei kormányhivatalok szervezeti egységei, melyek a jogszabályban meghatározottak feladatok ellátása során összehangolják és elősegítik a kormányzati feladatok területi szintű végrehajtását.
A fővárosi és megyei kormányhivatal a kormánymegbízott által közvetlenül vezetett szervezeti egységekből és járási, illetve a fővárosban fővárosi kerületi hivatalokból (a továbbiakban együtt: járási hivatal) áll.
A családi csődvédelmi szolgálat területi szerveknél a jogszabályban meghatározott feladatokat vagyonfelügyelő és 3 tagú szakmai munkacsoport végzi.
A Családi Csődvédelmi Szolgálat területi szerveinek feladatai
A Családi Csődvédelmi Szolgálat területi szervei hozzákapcsolódnak a Családi Csődvédelmi Szolgálat központi szerve által az adósságrendezési eljárás tekintetében vezetett közhiteles országos központi nyilvántartáshoz (ARE nyilvántartás) amelybe
bejegyzik a törvényben meghatározott adatokat, adatváltozásokat,
digitalizált formában feltöltik a dokumentumtárba a meghatározott okiratokat, továbbá
a törvényben meghatározott körben betekintést biztosítanak, illetve adatszolgáltatást nyújtanak a nyilvántartásba rögzített adatok tekintetében az arra jogosultak részére.
A Családi Csődvédelmi szolgálat területi szervének legfontosabb feladatai a bíróságon kívüli adósságrendezési eljárás során:
Az adósságrendezés kezdeményezését követően ellenőrzi az eljárás törvényi feltételeinek meglétét, illetve az egyes vagyoni adatokat (pl. közhiteles nyilvántartásokból, központi hitelinformációs rendszerből).
Elvégzi az adóssal a szükségessé váló adategyeztetést, hiánypótoltatást.
Hirdetményt tesz közzé a bíróságon kívüli adósságrendezés kezdeményezéséről, az ismeretlen hitelezők tájékoztatására és igényeik bejelentésére történő felhívásuk céljából.
A bíróságon kívüli adósságrendezés kezdeményezését bejegyzi a központi hitelinformációs (KHR) rendszerbe is.
A Családi Csődvédelmi Szolgálat a bíróságon kívüli sikeres adósságrendezés tényét bejegyzi az adósságrendezési nyilvántartásba (ARE nyilvántartás.)
Amennyiben bíróságon kívül nem jön létre a hitezőkkel a megállapodás- és az eljárás „átfordul” bírósági adósságrendezési eljárásba - úgy ezt a tényt is bejegyzi az adósságrendezési nyilvántartásba. és a dokumentumokat továbbítja a bírósághoz.
A Családi Csődvédelmi szolgálat területi szervének legfontosabb feladatai a bírósági adósságrendezési eljárás során:
Az adósságrendezés elrendelésének tényét és a családi vagyonfelügyelő törvényben meghatározott adatait bejegyzi az ARE nyilvántartásba.
A bírósági adósságrendezés kezdeményezését bejegyzi a központi hitelinformációs (KHR) rendszerbe is
Gondoskodik a szükséges bejegyzésekről feljegyzésekről az érintett közhiteles nyilvántartásokba.
A jogerős elrendelő végzést egyidejűleg megküldi az adóssal, adóstárssal szemben indult végrehajtást foganatosító bíróságnak és a végrehajtónak, továbbá a végrehajtáson kívüli értékesítésre jogosult zálogjogosultnak, és az egyéb kötelezettnek.
A családi vagyonfelügyelők
A Családi Csődvédelmi Szolgálat területi szerveinél tevékenykednek a bírósági adósságrendezési eljárásban kulcsfontosságú szerepet betöltő - fizetésképtelenségi szakértők, a családi vagyonfelügyelők.
A családi vagyonfelügyelő az a legalább kétéves szakmai gyakorlattal rendelkező kormánytisztviselő, vagy büntetlen előéletű tartós megbízási jogviszonyban álló személy lehet, aki jogi, vagy közgazdasági végzettséggel, valamint közigazgatási vizsgával, vagy jogi szakvizsgával rendelkezik. A kinevezési és összeférhetetlenségi szabályok garantálják a feladat ellátásához szükséges szakértelmet, valamint a jogszabályoknak megfelelő, pártatlan eljárást.
A családi vagyonfelügyelő a bírósági adósságrendezés során a bíróság számára szakmai előkészítő és közreműködő feladatokat lát el, a bíróság által elrendelt adósságrendezési eljárásban felügyeli az adós gazdálkodását és számos jogi, szervezési és pénzügyi feladata van, a bírósági eljárásokban döntés-előkészítő, továbbá a bíróság határozatainak végrehajtását ellenőrzi.
A családi vagyonfelügyelő a bírósági adósságrendezés során, a bíróság számára
a hitelezői igények bejelentését követően a családi vagyonfelügyelő az adós, adóstárs bevonásával összeállítja az eljárásban részt vevők - hitelezők és egyéb kötelezettek - listáját
a követeléseket a törvény szerint taxatívan meghatározott kategóriákba sorolja be
az adós, adóstárs személyében az eljárás során bekövetkező jogutódlás esetén a bíróság a családi vagyonfelügyelő kezdeményezésére ügygondnokot rendel ki
közreműködik az adós jövedelem-felosztási terve ekészítésében
felügyeli az adós gazdálkodását
közreműködik az egyezési javaslat összeállításban
az eljárásba szabályszerűen bejelentkezett hitelezőket egyezségkötésre hívja fel a fizetőképesség helyreállítására vonatkozó program és az adósságtörlesztési terv, mint egyezségi javaslat kimunkálásával és csatolásával
szervezi az egyezségi tárgyalásokat
előkészíti a csődegyezségi javaslatokat
lefolytatja az egyezségkötési tárgyalásokat és jegyzőkönyvbe foglalja annak eredményét
a hitezők és az adós között létrejött egyezséget megküldi jóváhagyásra a bíróságnak
a konszenzus érdekében alakítja az egyezségi javaslatot
a bíróság határozatainak végrehajtását ellenőrzi
az egyezségkötési szakasz végén záró elszámolást készít, ennek alapján lehet az eljárás szabályait teljesítő adóst a fennmaradó tartozások alól mentesíteni
az adósságtörlesztési terv összeállításánál az adós, adóstárs írásbeli kérelmére az adós és a vele közös háztartásban élő közeli hozzátartozók lakhatását biztosító lakóingatlannak az adós tulajdonában való megtartására tesz javaslatot
az egyezség végrehajtása során ellenőrzi az adós, adóstárs gazdálkodását, ennek keretében félévente írásban beszámoltatja az adóst és az adóstársat
a követelések megfizetésére megszabott határidők leteltét követően záró elszámolást készít
az adósságtörlesztési szakasz lezárultával záró beszámolót készít az adós bevonásával.
A Családi Vagyonfelügyelőknek jelentős szerepük van a bírósági egyezség előkészítésében, és ha ez nem vezet eredményre, a bírósági adósságtörlesztési terv kidolgozása is a feladatukat képezi, csakúgy, mint a nagy értékű vagyontárgyak értékesítésének lefolytatása.
A bírósági adósságrendezési eljárás csak akkor zárulhat mentesítéssel, ha a családi vagyonfelügyelő által összeállított záró beszámoló adatai alapján az adós teljesítette a bíróságnak az adósságrendezés módjairól, ütemezéséről és a hitelezők minimális megtérülési igényéről hozott határozatát
Ha az adós az eljárás szabályait megszegi, elvonja vagy eltitkolja a vagyonát és a bevételeit, a hitelezőkön kívül a családi vagyonfelügyelő is kezdeményezi az adósságrendezési eljárás megszüntetését, ami egyben a csődvédelem megszűnésével is jár.
A szakmai munkacsoportok
A Családi Vagyonfelügyelők munkáját területi Családi Csődvédelmi Szolgálatnál háromtagú szakmai munkacsoport segíti a vagyonfelügyelők munkáját, ahol
egy fő az adminisztratív teendőket látja el
egy fő okleveles vagy felsőfokú szociális végzettséggel rendelkezik
egy fő pedig vagy jogász, vagy a lakossági pénzügyi ügyletekre, követeléskezelésre vonatkozó ismeretekkel rendelkező közgazdasági végzettségű személy.
a Családi Csődvédelmi Szolgálat területi szerveinek elérhetőségei

References: bíróság 
 bíróság 
 bíróság 
 bíróság 
 bíróság 
 bíróság